RSG - Dis die een! || Leon Se Flieks || TULIP FEVER
Datum uitgereik: Vrydag 10 November 2017
Akteurs: Alicia Vikander, Dane DeHaan, Christopher Waltz, Tom Hollander, Matthew Morrison, Zach Galifianakis, Judi Dench, Cara Delevinge
TULIP FEVER is vernietig deur die resensente. Dit speel in 17e eeuse Amsterdam af. 'n Meisie (Alicia Vikander) trou met 'n Hollandse adellike (Christoph Waltz) in die tyd toe die swartmark vir tulpbolle hoogty gevier het. Die meisie, wat bewus is van die tulpe-koors, raak verlief op 'n portretskilder (Dane DeHaan) en hulle besluit om van haar man ontslae te raak en saam weg te loop.... en geld uit tulpbolle te maak...
Oppervlakkig gesien is TULIP FEVER so vermaaklik soos 'n sepie, met spel wat sepie-tegnieke weerspieël. Enige sepieskrywer of -verslaafde sal die sepietegnieke ken. Verbode liefde, verraad, 'n verhouding wat op 'n ramp afstuur, en moord 'n Mens word verlei deur die skoonheid van die tulpe en die romanse. Die probleem is die storie is eintlik 'n mini-TV-reeks. Alles pas nie in nie, en die stories veg om aandag. Dis soos om 'n middag voor die TV te sit. Ek sou wag tot TULIP FEVER op DVD is.